Jette Andersen har et brændende ønske om et nyt stadion i Hjørring. - Det bliver sværere og sværere at være med i toppen af dansk og international fodbold. Og hvis vi skal have noget økonomisk tilgang, hvad der er nødvendigt for at være med i toppen, så er vi også nødt til at have nogle bedre fasciliteter, siger formanden for Fortuna Hjørring til TV2/Nord. Det gamle Hjørring Stadion har for længst haft guldbryllup - og alderen har sat sit præg på bygningerne. For Fortuna kan de manglende fasciliteter simpelthen ses på bundlinien. - Det kan det helt klart. Og det kan selvfølgelig også mærkes at andre klubber er bedre stillet økonomisk end vi er, og at de er ude efter vores spillere. Hvis vi skal blive ved med at kunne hamle op med de bedste hold, så kræver det flere penge, forklarer Jette Andersen. I den nye Hjørring kommune ved man godt, at der skal investeres i fremtiden hvis eliteidrætten skal have en chance. - Vi er på vej. Og Jette har jo ret - hvis man vil det sidste stykke, så koster det også nogle penge, siger formanden for Hjørring Kommunes Fritids- og Kulturudvalg Michael Karlborg til TV2/Nord.

Referat:
Kommunen har simpelthen ikke investeret nok i fasciliteter til eliten, siger formanden for Fortuna Hjørring.